Kuningas Louie

Kuningas Louie () on Disneyn Viidakkokirja-elokuvassa esiintyvä hahmo. Hän on oranki, joka hallitsee viidakon apinayhteisöä ja pitää valtaistuintaan ikivanhassa temppelinrauniossa. Toisin kuin elokuvan muut päähahmot, kuningas Louie ei perustu Rudyard Kiplingin alkuperäiseen kirjaan Viidakkokirja. Elokuvassa hän pitää Mowglia vankina ja pyytää Mowglia opettamaan hänelle tulen tekemisen salaisuuden, koska haluaa ”olla kuin ihmiset”. Myöhemmissä Disneyn piirretyissä kuningas Louie on Baloo-karhun ystävä. 

Kuningas Louien alkuperäinen ääninäyttelijä oli laulaja Louis Prima. Hahmon suomenkielisenä äänenä toimi näyttelijä Eeki Mantere.

Disneyn sarjat, jossa Louie esiintyy
 Viidakkoviikarit (nuorena)
 Pilipalipilotit (Baloon ystävänä)

Disneyn hahmot
Kuvitteelliset apinat
Viidakkokirja
Kuvitteelliset kuninkaalliset